Қонуни Ҷумҳурии Тоҷикистон

Оид ба ворид намудани тағйироту илова ба Қонуни Ҷумҳурии Тоҷикистон «Дар бораи суғуртаи мутақобила»

**Моддаи 1.** Ба Қонуни Ҷумҳурии Тоҷикистон «Дар бораи суғуртаи мутақобила» аз 5 августи соли 2009 (Ахбори Маҷлиси Олии Ҷумҳурии Тоҷикистон, с. 2009, №7-8, мод. 495; соли 2015, №7-9, мод. 712) тағйироту иловаи зерин ворид карда шаванд:

1. Дар матни қонун калимаҳои «ӯҳдадориҳои», «ӯҳдадорие», «ӯҳдадории», «ӯҳдадорӣ», «ӯҳдадоранд», «ӯҳдадор», «мӯҳлати», «мӯҳлатҳои» ва «мӯҳлат» мувофиқан ба калимаҳои «уҳдадориҳои», «уҳдадорие», «уҳдадории», «уҳдадорӣ», «уҳдадоранд», «уҳдадор», «муҳлати», «муҳлатҳои» ва «муҳлат» иваз карда шаванд.

2. Сархати сеюми моддаи 1 дар таҳрири зерин ифода карда шавад:

**«- мақоми назорати суғурта –** Бонки миллии Тоҷикистон, ки вазифаҳои танзиму назоратро дар соҳаи фаъолияти суғуртавӣ анҷом медиҳад;».

3. Аз матни моддаи 2 калимаи «(Сарқонуни)» хориҷ карда шавад.

4. Дар моддаи 2 ва қисми 6 моддаи 9 калимаи «граждании» ба калимаи «мадании» иваз карда шавад.

5. Дар сархати сеюми қисми 3 моддаи 6 калимаи «предмет» ба калимаи «мавзуъ» иваз карда шавад.

6. Дар қисми 1 моддаи 14 калимаҳои «ҳуқуқӣ ва воқеӣ» ба калимаҳои «воқеӣ ва ҳуқуқӣ» иваз карда шаванд.

7. Моддаи 211 бо мазмуни зерин илова карда шавад:

«**Моддаи 211. Ҷавобгарӣ барои риоя накардани талаботи Қонуни мазкур**

Шахсони воқеӣ ва ҳуқуқӣ барои риоя накардани талаботи Қонуни мазкур бо тартиби муқаррарнамудаи қонунгузории Ҷумҳурии Тоҷикистон ба ҷавобгарӣ кашида мешаванд.».

**Моддаи 2.** Қонуни мазкур пас аз интишори расмӣ мавриди амал қарор дода шавад.

**Президенти Ҷумҳурии Тоҷикистон Эмомалӣ Раҳмон**

**ш. Душанбе, 13 ноябри соли 2024, №2110**

Қарори

Маҷлиси миллии

Маҷлиси Олии Ҷумҳурии Тоҷикистон

**Дар бораи Қонуни Ҷумҳурии Тоҷикистон**

**«Оид ба ворид намудани тағйироту илова ба Қонуни**

**Ҷумҳурии Тоҷикистон «Дар бораи суғуртаи мутақобила»**

Мутобиқи моддаи 60 Конститутсияи Ҷумҳурии Тоҷикистон Маҷлиси миллии Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Оид ба ворид намудани тағйироту илова ба Қонуни Ҷумҳурии Тоҷикистон «Дар бораи суғуртаи мутақобила» ҷонибдорӣ карда шавад.

**Раиси Маҷлиси миллии Маҷлиси Олии**

**Ҷумҳурии Тоҷикистон Рустами Эмомалӣ**

**ш. Душанбе, 5 ноябри соли 2024, №554**

Қарори

Маҷлиси намояндагони

Маҷлиси Олии Ҷумҳурии Тоҷикистон

**Дар бораи қабул кардани Қонуни Ҷумҳурии Тоҷикистон**

**«Оид ба ворид намудани тағйироту илова ба Қонуни**

**Ҷумҳурии Тоҷикистон «Дар бораи суғуртаи мутақобила»**

Мутобиқи моддаи 60 Конститутсияи Ҷумҳурии Тоҷикистон Маҷлиси намояндагони Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Оид ба ворид намудани тағйироту илова ба Қонуни Ҷумҳурии Тоҷикистон «Дар бораи суғуртаи мутақобила» қабул карда шавад.

**Раиси Маҷлиси намояндагони**

**Маҷлиси Олии Ҷумҳурии Тоҷикистон М. Зокирзода**

**ш. Душанбе, 29 майи соли 2024, №1343**